Diari Oficial de la Generalitat Valenciana


Sumari del DOGV 6251, del 22-04-2010 (2010/4152)

RESOLUCIÓ de 30 de març de 2010, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual es reconeix com a activitat de formació la participació del professorat en els projectes a través de la ferramenta eTwinning.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6251

Data del DOGV
:   22-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/4152


Data del document
:   30-03-2010

Organisme emissor
:   Conselleria d'Educació

Tipus de document
:   Resolució

Descriptors 

:   * política educativa
    * personal docent
    * formació en el lloc de treball

RESOLUCIÓ de 30 de març de 2010, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual es reconeix com a activitat de formació la participació del professorat en els projectes a través de la ferramenta eTwinning. [2010/4152]
Per Decisió número 1720/2006/CE del Parlament Europeu i del Consell de 15 de novembre de 2006, s'establix un programa d'acció en l'àmbit del programa d'aprenentatge permanent que pretén estimular l'intercanvi, la cooperació i la mobilitat entre els sistemes d'educació i formació dins de la Unió Europea, de manera que es convertisquen en una referència de qualitat mundial, establint, en l'article 3, apartat a) el subprograma Comènius, que atendrà les necessitats d'ensenyança i aprenentatge de tots els participants en l'educació preescolar i escolar, fins al final del segon cicle d'educació secundària, així com dels centres i organitzacions que impartixen eixa educació.
D'altra banda, la Decisió número 2318/2003/CE del Parlament Europeu i del Consell DO L 345 de 31.12.2003, P.9 va establir un programa plurianual per a la integració efectiva de les tecnologies de la informació i la comunicació (TIC) en els sistemes d'educació i formació a Europa (programa e Learning).
La mesura d'acompanyament eTwinning o «agermanament escolar electrònic» està integrada en el subprograma Comènius de la Unió Europea. L'objectiu principal és el de compartir temàtiques a través d'un treball en equip recolzant-se en els fonaments pedagògics del model d'Aprenentatge en Col·laboració Assistit per Ordinador (CSCL). La finalitat és la de promoure l'agermanament entre centres educatius de països europeus i aprofitar les possibilitats que oferixen les tecnologies de la informació i la comunicació (TIC).
La Llei Orgànica 2/2006, de 3 de maig, d'Educació, establix l'objectiu d'obrir els sistemes d'educació i formació al món exterior, la qual cosa exigix reforçar els llaços amb la vida laboral, amb la investigació i amb la societat en general, desenrotllar l'esperit emprenedor, millorar l'aprenentatge d'idiomes estrangers, augmentar la mobilitat i els intercanvis i reforçar la cooperació europea. Així mateix, en l'article 102.1 establix que la formació permanent del professorat constituïx un dret i una obligació de tot el professorat i una responsabilitat de les administracions educatives i dels propis centres, especificant en l'apartat 3 que les administracions educatives promouran la formació de llengües estrangeres de tot el professorat, independentment de la seua especialitat. Finalment, en l'article 103.2 establix que s'afavorirà la mobilitat internacional dels docents, els intercanvis lloc a lloc i les estades en altres països.
Per tot això, en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, així com per l'Orde de 29 de febrer de 2008, de la Conselleria d'Educació, de desplegament del Reglament Orgànic i Funcional del dit departament, resol:
Primer. Objecte
L'objecte de la present resolució és establir les condicions de reconeixement al professorat per la seua participació en el programa eTwinning.
Segon. Destinataris
Professors de qualsevol especialitat, equips directius, i la resta de personal educatiu de centres que oferisquen ensenyança general reglada des d'ensenyança preescolar fins al segon cicle de secundària inclosa l'ensenyança de formació professional i la formació d'adults.
Tercer. Requisits per a la certificació
Per a la concessió de la certificació derivada de la participació en el programa eTwinning s'establixen els requisits següents:
a) El projecte haurà d'haver sigut registrat en la web oficial del programa i haver sigut autoritzat pel Servici d'Innovació i Qualitat Educativa abans de l'inici del curs en què es va a desenrotllar.
b) La duració mínima del projecte serà de sis mesos.
c) El projecte s'ha iniciat en una data anterior al dia 31 de desembre de 2009.
La duració màxima, a l'efecte de certificació, serà de dos cursos. La continuïtat del segon curs vindrà donada amb l'entrega del projecte de treball i de l'informe intermedi a l'acabar el primer curs escolar 2009-2010.
Quart. Documentació
El professorat interessat a obtindre el reconeixement derivat de la seua participació en el projecte eTwinning haurà de presentar la documentació següent:
a) Projecte de treball i informe final: Una vegada finalitzat el projecte, tant si té un o dos anys de duració i abans del 20 de juny, el professor responsable haurà de presentar la memòria de treball segons el document de l'annex I, , i una memòria final segons el model de l'annex III, .
b) Projecte de treball i informe de seguiment: En el cas que el projecte tinga una duració de més d'un curs, el professor responsable del projecte eTwinning, haurà de presentar abans del 20 de juny del primer curs escolar 2009-2010 en què es desenrotlle el projecte, un informe de seguiment d'acord amb el model de l'annex II, , junt amb la memòria de treball segons el document de l'annex I, , i a més, al finalitzar el projecte en el segon curs escolar 2010-2011, la documentació indicada en el punt anterior.
c) La documentació haurà de ser remesa en format electrònic a la direcció i en format paper a la Unitat de Programa d'Aprenentatge Permanent de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, sítia en l'avinguda Campanar, 32 (46739) de València.
Cinqué. Reconeixement
1. Una vegada revisada i valorada la documentació, el Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional proposarà al Servici de Formació del Professorat de la Direcció General de Personal, el reconeixement al professorat participant en els projectes realitzats a través de la ferramenta eTwinning.
2. Al professorat, si és el cas se li reconeixerà, atés que este programa s'ajusta a allò que s'ha preceptuat en l'article quinze de l'Orde de 9 de juny de 1994 que regula la convocatòria, reconeixement, certificació i registre de les activitats de formació permanent del professorat (DOGV de 17.08.1994), un total de 35 hores de formació per al professorat responsable i de 30 hores per al professorat participant, tal com assenyala l'article sèptim de l'Orde de 10 de juny de 1994 per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a este efecte del complement retributiu associat a formació.
3. Se certificarà a un màxim de dos professors del mateix centre educatiu. Excepcionalment i sempre que es justifique de forma suficient, el Servici d'Innovació i Qualitat Educativa podrà proposar més de dos professors perquè els siga reconeguda la seua participació.
2. El Servici de Formació del Professorat de la Direcció General de Personal Docent de la Conselleria d'Educació, al terme del programa, expedirà la corresponent certificació.
La present resolució produirà efecte l'endemà de la seua publicació en el Diari Oficial de la Comunitat Valenciana.
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació. Tot això de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.
València, 30 de març 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.ANNEX II
INFORME DE SEGUIMENT
Comente breument els següents aspectes (quan procedisca) en relació amb el seu projecte eTwinning:
Desenrotllament del projecte.

Implicació dels alumnes.

Incidència en l'aprenentatge dels alumnes:

Ús de les TIC.

Resultats tangibles aconseguits fins al moment.

Valoració general del projecte.

Possibilitat d'ús per altres professors o centres.

Comentaris que considere necessari aportar.

Propostes de millora d'ací a la finalització del seu projecte

\_\_\_\_\_\_\_\_de\_\_\_\_\_\_\_\_\_\_\_\_\_\_\_\_\_\_\_\_de\_\_\_\_\_\_\_
El/la professor/a, Vist i plau
El/la directora/a:
\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_
ANNEX III
INFORME FINAL
Punt de partida

Desenrotllament de projecte

Implicació i motivació

Unitats didàctiques o temes

Resultats

Possibilitats d'utilització dels resultats del projecte en altres anys, per altres professors, altres centres, altres alumnes.

Valoració global dels alumnes implicats en el projecte

Valoració personal del responsable del Projecte

\_\_\_\_\_\_\_\_de\_\_\_\_\_\_\_\_\_\_\_\_\_\_\_\_\_\_\_\_de\_\_\_\_\_\_\_
El/la professor/a, Vist i plau
El/la directora/a:
\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ANEXO II
INFORME DE SEGUIMIENTO
Comente brevemente los siguientes aspectos (cuando proceda) en relación con su proyecto eTwinning:
Desarrollo del proyecto.

Implicación de los alumnos.

Incidencia en el aprendizaje de los alumnos:

Uso de las TIC.

Resultados tangibles logrados hasta el momento.

Valoración general del proyecto.

Posibilidad de uso por otros profesores o centros.

Comentarios que considere necesario aportar.

Propuestas de mejora de aquí a la finalización de su proyecto

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a\_\_\_\_\_\_\_\_de\_\_\_\_\_\_\_\_\_\_\_\_\_\_\_\_\_\_\_\_de\_\_\_\_\_\_\_
El/la profesor/a, VºBº
El/la directora/a:
Fdo:\_\_\_\_\_\_\_\_\_\_\_\_\_\_\_\_\_\_\_ Fdo:\_\_\_\_\_\_\_\_\_\_\_\_\_\_\_\_\_\_
ANEXO III
INFORME FINAL
Punto de partida

Desarrollo de proyecto

Implicación y motivación

Unidades didácticas o temas

Resultados

Posibilidades de utilización de los resultados del proyecto en otros años, por otros profesores, otros centros, otros alumnos.

Valoración global que los alumnos hacen del proyecto

Valoración personal del responsable del Proyecto

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a\_\_\_\_\_\_\_\_de\_\_\_\_\_\_\_\_\_\_\_\_\_\_\_\_\_\_\_\_de\_\_\_\_\_\_\_
El/la profesor/a, VºBº
El/la directora/a:
Fdo:\_\_\_\_\_\_\_\_\_\_\_\_\_\_\_\_\_\_\_ Fdo:\_\_\_\_\_\_\_\_\_\_\_\_\_\_\_\_\_\_\_\_